Na temelju članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 3. sjednici održanoj 27. srpnja 2021. donijelo je

**ODLUKU**

**o zabrani konzumiranja alkoholnih pića na javnim površinama Općine Kloštar Podravski**

**Članak 1.**

Na javim površinama uz državnu cestu D2 na području Općine Kloštar Podravski zabranjeno je konzumiranje alkoholnih pića.

 Konzumiranje se može odobriti samo uz pismenu suglasnost općinskog načelnika.

**Članak 2.**

Za kršenje odredbe iz članka 1. ove Odluke počinitelju prekršaja može se odrediti kazna sukladna članku 245. Prekršajnog zakona.

**Članak 3.**

Za provođenje ove Odluke ovlašćuju se policijski službenici Ministarstva unutarnjih poslova i komunalni redar Jedinstvenog upravnog odjela Općine Kloštar Podravski.

**Članak 4 .**

 Ova Odluka stupa na snagu danom donošenja.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA: 210-01/21-01/02**

**URBROJ: 2137/16-21-01**

**Kloštar Podravski, 27. srpnja 2021.**

 **PREDSJEDNICA:**

 **Marija Šimunko**